Planul ANAF de a avea acces la datele oricărui român care cumpără un domeniu de internet cu extensia .ro va rămâne doar la nivel de intenţie. Asta deoarece colectarea de date cu caracter personal este ilegală.

Ministrul Comunicaţiilor spune că nu va semna protocolul prin care aceste informaţii ar putea ajunge la inspectorii fiscali.

Augustin Jianu, Ministrul Comunicaţiilor: „Eu nu am de gând să semnez un astfel de ordin. Dacă ne referim la persoane fizice, atunci există o problemă în ceea ce priveşte legislaţia datelor cu caracter personal. E nu văd cum anume ANAF-ul ar putea să solicite aceste date cu caracter personal de la ROTLD, de la ICI, fără ca utilizatorul, fără ca persoana care deţine aceste date să-şi dea acceptul. Prin urmare, nu o să existe niciun astfel de demers fără o studiere temeinică a bazei legale, fără o consultare publică şi o comunicare publică pe această temă”.